# Copa Intercontinental de la FIFA

La Copa Intercontinental de la FIFA (anglès: FIFA Intercontinental Cup) és la màxima competició anual entre clubs de futbol del planeta. És organitzada per la Federació Internacional de Futbol Associació (FIFA), l'organisme rector mundial de l'esport. La primera edició es va disputar entre setembre i desembre del 2024.
La competició compta només amb els sis clubs campions de cada confederació de la FIFA i es disputa com un torneig d'eliminació directa, en què el club europeu té reservat el passi directe a la final. Aquest torneig, que va reprendre el nom de l'antiga Copa Intercontinental, és una nova versió del format anual del Mundial de Clubs de la FIFA, amb la diferència que ja no hi participa un club representant del país que actua com a seu.

## Història

El 16 de desembre del 2022, el Consell de la FIFA va aprovar l'expansió de la Copa Mundial de Clubs de la FIFA de 7 a 32 equips, començant el 2025. El torneig del 2023 va ser l'últim disputat sota el format anterior.
Tot i això, les confederacions van expressar a la FIFA la necessitat que els campions de les seves principals competicions de clubs encara s'enfrontin anualment per "estimular la competitivitat". Per tant, el 14 de març del 2023, el Consell de la FIFA va aprovar un concepte estratègic per a una competició anual de clubs a partir del 2024, posteriorment denominada Copa Intercontinental de la FIFA.
Compte amb els campions de les principals competicions de clubs de les sis confederacions de la FIFA, a saber, la Lliga de Campions de l'AFC, la Lliga de Campions de la CAF, la Lliga de Campions de la CONCACAF, la CONMEBOL Libertadores, la Lliga de Campions de l'OFC i la Lliga de Campions de la UEFA.

## Format
### Instàncies en disputa

La competició inclou una sèrie d'eliminatòries intercontinentals entre clubs de totes les confederacions excepte la UEFA, el representant de la qual participa directament de la final, com a premi per haver estat repetidament el guanyador del torneig en els darrers anys. En contrast amb el format de l'antic Mundial de Clubs, aquestes eliminatòries estan organitzades en forma de tornejos secundaris entre confederacions, de manera que a més del campió intercontinental de cada edició existiran campions interregionals. En el format actual hi ha quatre instàncies en disputa:
* Copa Àfrica-Àsia-Pacífic: Correspon als partits 1 i 2 del torneig. Al primer, el guanyador de la Lliga de Campions de l'OFC s'enfronta al guanyador de la Lliga de Campions de l'AFC o de la Lliga de Campions de la CAF (alternant cada any), mentre que el segon enfronta el guanyador del partit anterior amb el campió restant de l'AFC o la CAF. En aquests partits, l'equip més ben posicionat a la classificació FIFA obté la localia, a diferència de les altres instàncies, que es disputen en una seu neutral.
* Derbi de les Amèriques: Correspon al tercer partit, que enfronta als guanyadors de la Lliga de Campions de la CONCACAF i la CONMEBOL Libertadores.
* Copa Challenger: Correspon a la final de les eliminatòries, disputada entre els guanyadors de la Copa Àfrica-Àsia-Pacífic i el Derbi de les Amèriques.
* Copa Intercontinental: Final del torneig, disputada entre el guanyador de la Copa Challenger i el campió de la Lliga de Campions de la UEFA. El guanyador serà campió intercontinental.
Amb aquest format, va deixar d'existir la quota per al país amfitrió del torneig.

### Quadre de desenvolupament

| Primera ronda | Primera ronda | Segona ronda | Segona ronda | | Eliminatòria | Eliminatòria | Final | Final |
| | | Copa Àfrica-Àsia-Pacífic | Copa Àfrica-Àsia-Pacífic | | | | |
| | | Campió AFC o Campió CAF | - | | | |
| Eliminatoria de la Copa Àfrica-Àsia-Pacífic | Eliminatoria de la Copa Àfrica-Àsia-Pacífic | | Campió AFC o Campió CAF | - | | | |
| Eliminatoria de la Copa Àfrica-Àsia-Pacífic | Eliminatoria de la Copa Àfrica-Àsia-Pacífic | Guanyador Play-off | - | | | |
| Campió AFC o Campió CAF | - | Guanyador Play-off | - | | | |
| Campió AFC o Campió CAF | - | | | | Copa Challenger | Copa Challenger | |
| Campió OFC | - | | | | Copa Challenger | Copa Challenger |
| Campió OFC | - | | | | Campió de la Copa Àfrica-Àsia-Pacífic | - |
| | | | | | Campió del Derbi de les Amèriques | - |
| | | Derbi de les Amèriques | Derbi de les Amèriques | | | | |
| | | Campió Conmebol | - | | | |
| | | Campió CONCACAF | - | | | |
| | | | | | | | Copa Intercontinental | Copa Intercontinental |
| | | | | | | | Campió de la Copa Challenger | - |
| | | | | | | | Campió UEFA | - |

## Palmarès

| Equip | Títols | Subcampió | Anys campionats | Anys subcampionats |
| Reial Madrid CF | 1 | - | 2024 | - |
| CF Pachuca | - | 1 | - | 2024 |
Dades actualitzades: final de l'edició del 2024

### Títols per país i confederació

| País | Títols | Subcampió | Anys campionats | Anys subcampionats |
| Espanya | 1 | - | 2024 | - |
| Mèxic | - | 1 | - | 2024 |
| Confederació | Títols | Subcampió | Anys campionats | Anys subcampionats |
| UEFA (Europa) | 1 | - | 2024 | - |
| CONCACAF (N.-C. Amèrica i Carib) | - | 1 | - | 2024 |

## Drets televisius

En la seva primera edició, la competició va iniciar amb poques emissores de televisió per a cada país, sent el servei de streaming propi de la FIFA, FIFA+, la principal plataforma on es podien veure els partits al llarg del món. De mica en mica, va començar a haver-hi territoris on el màxim ens del futbol va aconseguir vendre els drets de transmissió, com a Espanya amb Mediaset, que va ser la primera companyia en aconseguir els drets d'emissió del torneig. Més tard, TV Globo / SporTV es convertiria en l'emissora oficial al Brasil, DSports / DGO adquiriria els drets de TV per a Sud-amèrica hispana i beIN Sports faria el mateix als Estats Units, Canadà, Orient Mitjà i Àfrica del Nord (MENA), el Sud-est Asiàtic, França, Austràlia i Nova Zelanda.

## Vegeu també

* Copa Intercontinental (1960-2004)
* Copa Interamericana
* Copa Afro-Asiàtica
* Lliga de Campions de la UEFA
* Copa Libertadores de América
* Copa de Campions de la Concacaf
* Lliga de Campions de la CAF
* Lliga de Campions de l'AFC
* Lliga de Campions de l'OFC

## Referències

* ↑ «Cómo funciona y cómo se juega la Copa Intercontinental 2024». Fifa.com, 27-10-2024.
* ↑ «FIFA Confirms Four-Team Groups for 2026 World Cup, New Club World Cup Qualification». , 14-03-2023.
* ↑ «La Copa Mundial de la FIFA 2022 elogiada por su "único poder cohesionador"». FIFA, 16 diciembre 2022. Arxivat de l'original el 16 de diciembre de 2022. [Consulta: 16 diciembre 2022].
* ↑ «El Consejo de la FIFA aprueba los calendarios internacionales de partidos». FIFA, 14-03-2023. [Consulta: 14 març 2023].
* ↑ Nair, Rohith «La FIFA aprueba el formato de la Copa Mundial de 2026 con un récord de 104 partidos». Reuters, 14-03-2023.
* ↑ «Mundial 2026: La FIFA vuelve al formato de grupos de cuatro equipos». BBC Sport, 14-03-2023.
* ↑ «Cómo funciona y cómo se juega la Copa Intercontinental 2024», 20-09-2024. [Consulta: 25 setembre 2024].
* ↑ EP. «Mediaset emitirá la nueva Copa Intercontinental, que disputa el Real Madrid» (en castellà). Diario AS, 20-09-2024. [Consulta: 12 desembre 2024].
* ↑ Saleh, Tariq. «Mediaset picks up FIFA Intercontinental Cup rights in Spain» (en anglès americà). Sportcal, 24-09-2024. [Consulta: 12 desembre 2024].
* ↑ «GLOBO ADQUIRIÓ LOS DERECHOS DE TRANSMISIÓN DE LA COPA INTERCONTINENTAL 2024 - SEÑAL NEWS» (en castellà). senalnews.com. [Consulta: 12 desembre 2024].
* ↑ MKTEsportivo, Redação. «Globo fecha acordo para transmitir a Copa Intercontinental 2024». MKT Esportivo, 05-11-2024. [Consulta: 12 desembre 2024].
* ↑ Milán, Lourdes. «DSPORTS y DGO transmitirán la definición de la renovada Copa Intercontinental de la FIFA 2024». Montevideando, 10-12-2024. [Consulta: 11 desembre 2024].
* ↑ Reporter, Staff. «BeIN Sports to broadcast FIFA Intercontinental Cup 2024™ finals» (en anglès americà). BroadcastPro ME, 10-12-2024. [Consulta: 11 desembre 2024].
* ↑ Newspaper, The Peninsula. «beIN Sports to air FIFA Intercontinental Cup 2024 matches» (en anglès). thepeninsulaqatar.com, 11-12-2024. [Consulta: 12 desembre 2024].